19/05/2020 | Administración LocalMunicipal
A Coruña
Alcaldía
Decreto da Alcaldía sobre delegación de competencias

ANUNCIO A Alcaldía-Presidencia, ditou o DECRETO DEC/AYTO/2560/2020 do 11 de maio de 2020: “DECRETO Con data 26 de xuño de 2019 por esta Alcaldía-Presidencia ditouse o Decreto DEC/AYTO/3846/2019 (BOP n.º 124, do 03/07/2019) no que, entre outros contidos, se procedeu a establecer as áreas de goberno e aprobar delegacións específicas e xenéricas das facultades da Alcaldesa nos diferentes membros do Goberno, en aplicación do previsto no artigo 124.5 da Lei 7/1985, do 2 de abril, de Bases do Réxime Local, así como no Título I do Regulamento Orgánico Municipal. Á vista do establecido no artigo 12 deste último texto normativo, a revogación das delegacións ou as súas modificacións requirirán as mesmas formalidades que as empregadas para o seu outorgamento. Na súa virtude DISPOÑO PRIMEIRO.–Revogar a delegación da área de Goberno de Turismo, Comercio e Mercados, efectuada por Decreto DEC/AYTO/3846/2019, de 26 de xuño, na Sra. concelleira dona Diana María Sobral Cabanas. SEGUNDO.–Delegar as competencias desta Alcaldía-Presidencia en relación con Turismo e Festas no primeiro tenente de alcaldesa e concelleiro delegado de Deportes, D. Rafael Maria Octavio Alouan Hakala. TERCEIRO.–Delegar as competencias desta Alcaldía-Presidencia en relación con Comercio e Mercados na terceira tenente de alcaldesa e concelleira delegada de Medio Ambiente e Sostibilidade, dona María Esther Dolores Fontán Prado. CUARTO.–Á área de goberno de Deportes, Turismo e Festas quedará adscrito o Consorcio de Turismo e Congresos da Coruña e as seguintes concesións de dominio público: Cafetería Atalaia (Xardíns de Méndez Núñez), Cafetería Copacabana (Xardíns de Méndez Núñez), Praia Club (Andén de Riazor), Hotel Atlántico (Avenida do Porto). En calquera caso, a xestión ordinaria destes inmobles será responsabilidade da área do Goberno competente en materia de interior. QUINTO.–Á área de goberno de Medio Ambiente e Sostibilidade, Comercio e Mercados quedarán adscritos os Locais Comerciais de Durmideiras, Farmacia Polígono de Durmideiras, locais comerciais Praza de España-esquina r/ San Roque, Mercado de Monte Alto, supermercado mercado Monte Alto (incluído aparcamento), Mercado de San Agustín, supermercado Mercado de San Agustín, Mercado de Eusebio da Guarda incluído aparcamento (Praza de Lugo), Mercado de Elviña (incluído aparcamento e galerías comerciais), Mercado das Conchiñas, Mercado de Inés de Castro, concesións destinadas a hostalería e outros usos desvinculadas de instalación e edificios de responsabilidade doutra área, e o Recinto Feiral (inclúe aparcamento). SEXTO.–Notificar o presente Decreto, de conformidade co previsto no artigo 7 do Regulamento Orgánico Municipal, ás persoas ás que se atribúen as respectivas delegacións, que poderán rexeitalas ou aceptalas expresamente. En calquera caso, consonte ao establecido no artigo 8 dese mesmo corpo normativo, as delegacións entenderanse aceptadas se as persoas en cuxo favor se establecen actúan no seu exercicio ou se, transcorridos tres días desde que lles foran notificadas, non teñen manifestado ante a Alcaldía-Presidencia que non as aceptan. SÉTIMO.–Dar conta do presente Decreto á Xunta de Goberno Local e ao Pleno da Corporación e ordenar a a súa publicación no Boletín Oficial da Provincia. Casas Consistoriais, 11 de maio de 2020. A alcaldesa Inés Rey García” A Coruña, 13 de maio de 2020. O coordinador xeral municipal Santiago A. Roura Gómez (PD Decreto 3847/2019. BOP 03/07/2019)